Source: https://www.epi.sk/zz/2012-327
Timestamp: 2019-09-19 18:56:59+00:00
Document Index: 14639781

Matched Legal Cases: ['súd ', '§ 49', '§ 51', '§ 66', '§ 66', '§ 66', '§ 163', '§ 263', '§ 263']

327/2012 Z. z. Novela vyhlášky o Spravovacom a kancelárskom poriadku pre súdy | Aktuálne znenie
Hľadaj v 327/2012 ×
Vyhláška č. 327/2012 Z. z.Vyhláška Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov
Čiastka 81/2012
Platnosť od 23.10.2012
1. V § 49 sa slová „právne akty Európskych spoločenstiev a“ nahrádzajú slovami „právne záväzné akty“.
2. V § 51 ods. 3 a 4 sa slová „právne akty Európskeho spoločenstva a“ nahrádzajú slovami „právne záväzné akty“.
3. V § 66 ods. 2 sa vypúšťajú slová „oprávnenej osoby“.
4. V § 66 sa za odsek 2 vkladá nový odsek 3, ktorý znie:
„(3) Žiadosť o vydanie, opravu alebo zrušenie osvedčenia o európskom exekučnom titule, ktorým je rozhodnutie súdu alebo súdom schválený zmier, sa pripojí k súdnemu spisu vo veci, v ktorej bolo rozhodnutie vydané alebo súdny zmier schválený, označí sa nasledujúcim číslom listu a v tomto súdnom spise sa vybaví; do súdneho registra sa nezapisuje.“.
5. V § 66 sa vypúšťa odsek 5.
6. V § 163 ods. 1 písmeno e) znie:
„e) opatrovnícke a starostlivosti o maloletých P, PPOm, Ps, Po, Pú, Pd, Pcud,“.
7. Za § 263b sa vkladá § 263c, ktorý vrátane nadpisu znie:
8. V prílohe č. 1 časti II „Zapisovanie do súdnych registrov okresného súdu“ v písmene B „Súdny register občianskoprávnych vecí“ prvom bode písmeno e) znie:
„e) návrh na rozvod manželstva s výnimkou návrhu na rozvod manželstva rodičov maloletého dieťaťa a návrh v ostatných veciach týkajúcich sa manželov a rozvedených manželov,“.
9. V prílohe č. 1 časti II „Zapisovanie do súdnych registrov okresného súdu“ v písmene B „Súdny register občianskoprávnych vecí“ prvom bode sa za písmeno e) vkladajú nové písmená f) až h), ktoré znejú:
„f) návrh na určenie alebo zapretie otcovstva, návrh na určenie materstva,
g) návrh na určenie príspevku na výživu a úhradu niektorých nákladov nevydatej matke,
h) návrh na určenie, zmenu alebo zrušenie vyživovacej povinnosti voči plnoletým osobám,“.
10. V prílohe č. 1 časti II „Zapisovanie do súdnych registrov okresného súdu“ v písmene E „Súdny register opatrovníckych vecí a vecí starostlivosti o maloletých“ prvý bod znie:
„1. Do súdneho registra „P“ sa zapisuje najmä
a) návrh na rozvod manželstva rodičov maloletého dieťaťa,
b) návrh na úpravu výkonu rodičovských práv a povinností k maloletému dieťaťu,
c) úprava práv a povinností maloletého dieťaťa,
d) zvýšenie alebo zníženie výživného,
e) úprava styku,
f) náhradná osobná starostlivosť,
g) pestúnska starostlivosť,
h) ústavná starostlivosť,
i) výchovné opatrenia,
j) osvojenie, predosvojiteľská starostlivosť, konanie o osvojiteľnosti,
k) ustanovenie opatrovníka vrátane kolízneho opatrovníka a majetkového opatrovníka maloletému alebo nesvojprávnemu,
l) schválenie právneho úkonu maloletého alebo nesvojprávneho vrátane návrhu na povolenie uzavrieť manželstvo,
m) vyhlásenie za mŕtveho.“.
11. V prílohe č. 1 časti II „Zapisovanie do súdnych registrov okresného súdu“ v písmene H „Súdny register vecí výkonu rozhodnutia“ tretí bod znie:
„3. Do súdneho registra „Ecud“ sa zapisuje návrh na uznanie cudzieho rozhodnutia osobitným rozhodnutím alebo návrh na vyhlásenie vykonateľnosti cudzieho rozhodnutia.“.
12. V prílohe č. 1 časti III „Zapisovanie do súdnych registrov krajského súdu – súdne registre prvostupňovej agendy“ v písmene A „Súdny register občianskoprávnych vecí“ treťom bode sa na konci pripájajú tieto slová:
13. V prílohe č. 1 časti III „Zapisovanie do súdnych registrov krajského súdu – súdne registre odvolacej agendy“ v písmene A „Súdny register občianskoprávnych vecí“ štvrtý bod znie:
„4. Do súdneho registra „CoE“ sa zapisujú všetky veci, ktoré sú zapísané na okresnom súde v súdnych registroch „Em“, „Ecud“, „Er“, ak v nich bolo podané odvolanie proti rozhodnutiu okresného súdu.“.
14. V prílohe č. 4 sa vypúšťa vzor č. 10.